CELEX: C2007/283/33
Language: sl
Date: 2007-11-24 00:00:00
Title: Zadeva C-419/07: Tožba, vložena 12. septembra 2007 – Komisija Evropskih skupnosti proti Kraljevini Švedski

24.11.2007   
            
            
               SL
            
            
               Uradni list Evropske unije
            
            
               C 283/18
            
         Tožba, vložena 12. septembra 2007 – Komisija Evropskih skupnosti proti Kraljevini Švedski
   (Zadeva C-419/07)
   (2007/C 283/33)
   Jezik postopka: švedščina
   Stranki
   
      Tožeča stranka: Komisija Evropskih skupnosti (zastopnika: K. Mojzesowicz in V. Bottka)
   
      Tožena stranka: Kraljevina Švedska
   Predlogi tožeče stranke:
   
               —
            
            
               Ugotovi naj se, da Kraljevina Švedska, s tem da ni pravilno prenesla člena 2 Direktive Komisije 2002/77/ES z dne 16. septembra 2002 o konkurenci na trgih za elektronska komunikacijska omrežja in storitve (1), ni izpolnila svojih obveznosti;
            
         
               —
            
            
               Kraljevini Švedski naj se naloži plačilo stroškov.
            
         Tožbeni razlogi in bistvene trditve
   Dovoljenja za digitalno oddajanje, ki jih dodeljuje švedska vlada, med drugim urejajo uporabo storitev digitalnega oddajanja in s tem posredno izvajanje teh storitev v Kraljevini Švedski. Zahteve, ki jih določajo zdaj veljavna dovoljenja, v skladu s katerimi morajo imetniki dovoljenj ravnati v skladu z oddelkom 2 okvirne pogodbe, za storitve nadzora dostopa (vključno s šifriranjem) posredno povzročajo monopol družbe v državni lasti Boxer, kar krši člen 2(1) Direktive 2002/77. Ohranitev obveznosti ravnanja v skladu s tem oddelkom poleg tega za podjetja, ki bi hotela ponuditi celoten obseg storitev digitalnega oddajanja, predstavlja oviro pri uresničevanju pravic, zagotovljenih v členu 2(1) in (2) Direktive 2002/77. Komisija zato trdi, da Švedska glede storitev prenosa signalov in oddajanja preko zemeljskega digitalnega omrežja, ni pravilno prenesla Direktive 2002/77.
   
      (1)  UL L 249, str. 21.